Sturmgewehr 44

KinnigBroDoareFuzuilh-arsailh aotomatek / damaotomatekMont en-droTennata dre amprest-gazoù, pistonMunision7,92 × 33 mm KurzProduerC. G. Haenel Waffen und FahrradfabrikMare implij1944-1945Perzhioù teknikelMas (hep kartouchenn)4,6 kgMas (karget)5,13 kgHirder940 mmHirder ar c'hanol420 mmHed-tenn pleustrek300 m (mod aotomatek), 600 m (mod damaotomatek)Lusk-tennañEtre 500 ha 600 tenn/mnTizh mont e-maez ar boledoù685 m/sEndalc'hKarger fiñv 30 kartouchennLezennRummad e Bro-C'hallA
Ar Sturmgewehr 44 pe StG 44, da lavaret eo "Fuzuilh-arsailh 44", a zo ur fuzuilh-arsailh bet sevenet ha produet gant an Trede Reich e-kerzh an Eil brezel-bed, adalek ar bloavezh 1944. Gwelet e vez evel ar fuzuilh-arsailh vodern kentañ HOUSTON Rob, STROYAN Christine (renerezh), Armes à feu de légende, Larousse, 2019, p. 214-215. Kambret eo e 7,92 × 33 mm Kurz. Anvet e vez a-wechoù gant e anv kentañ, MP 43 (diwar Maschinenpistole, pistolenn-vindrailher, hag ar bloavezh 1943), pe MP 44, abalamour ma oa bet lakaet e servij er bloavezh 1944.

 Istor 
Goude aloubadeg an URSS e 1941 en em gavas ar Wehrmacht paket e emgannoù-kêr evel hini Stalingrad. Kompren a reas an Alamaned e oa ret dezho sevel armoù-skoaz efedusoc'h evit o c'harabinennoù Mauser 98k en endro-mañ. Ijinet e voe neuze ar munision 7,92 × 33 mm Kurz, a oa skañvoc'h evit reoù 7,92 × 57 mm ar Mauser met galloudusoc'h evit an 9 mm Parabellum implijet er pistolennoù-mindrailher MP 40. 

Ijinet e voe an StG 44 gant Hugo Schmeisser en embregerezh C. G. Haenel Waffen und Fahrradfabrik e 1943, dindan an anv MP 43 da gentañ POPENKER Maxim, Stg.44 Sturmgewehr / MP-43 / MP-44 Schmeisser, Modern Firearms (lennet d'ar 17/10/2024). Er bloaz war-lerc'h e voe roet lañs d'ar produiñ goude asant ar galloud nazi ha roet ar skouerennoù kentañ d'ar soudarded en hañv 1944. Servijout a reas un tamm an StG 44 e emgannoù Normandi hag Italia, ha kalz muioc'h e emgann an Ardenne e miz Kerzu 1944 ha miz Genver 1945, e-lec'h ma tiskouezas perzhioù mat met ivez perzhioù fall : pouez uhel (5,2 kg karget), lamm vresk, kanol o tommañ buan hag arm-skoaz diaes da implijout en e c'hourvez abalamour d'e garger hir. 

Tro 450.000 pe 500.000 skouerenn eus an StG 44 a voe produet betek deroù 1945. War-dro 200.000 anezho ne voent biken implijet gant an Trede Reich. 

 Goude ar brezel 
Komiserdi poblel armañ an URSS, nec'het o welet an Trede Reich o kaout kement a lañs war dachenn an armoù modern gant an StG44, a roas lañs d'ar 15 a viz Gouere 1943 d'ur genstrivadeg a-benn sevel ur arm soviedel a c'hellfe talañ ouzh an StG 44. Diwar-se e voe krouet an AK-47 krouet gant an ijinour Mic'hail Kalachnikov. 

Skouerennoù eus an StG 44 a voe implijet gant an Arme ruz ur wech dinazifiet, da lavaret eo tennet an holl arouezioù nazi diwarne.

 Er sevenadur 
An StG 44 a c'haller implijout e meur a c'hoari video, evel Battlefield 1942, Brothers in Arms, Brothers in Arms: Road to Hill 30, er rummad Call of Duty hag e c'hoarioù an heuliad Wolfenstein. An arm a c'haller ober gantañ e World of Guns: Guns disassembly ivez StG 44, IMFDB (lennet d'ar 06/12/2025).

 Liammoù diavaez
 Filmig o tiskouez tennañ gant un STG-44
 Filmig ar Military channel diwar-benn an arm
 Diellfilm war an arm e lodenn Tir et Histoire ar chadenn Le Feu aux Poudres, 06/06/2022

 Daveennoù 

Rummad:Fuzuilhoù-arsailh
Rummad:Armoù an Eil Brezel-bed
Rummad:Armoù alaman an Eil Brezel-bed
Rummad:Armoù Alamagn
Rummad:Wunderwaffe